**Munkavégzés Kecskemét térségében az M5-ös autópálya Szeged felé vezető oldalán**

**KARBANTARTÁSI MUNKÁLAT**

|  |  |
| --- | --- |
| Típusa: | Burkolatfelújítás és felhajtó ág zárás |
| Helye: | M5-ös autópálya Szeged felé vezető oldalán, Kecskemét térségében |
| Munkavégzés várható kezdése: | 2023. október 21. |
| Munkavégzés várható befejezése: | 2023. november 13. |
| Sebességkorlátozás: | 60 és 80 km/h |

**Sajtóközlemény – 2023. október 21.**

**Az M5-ös autópálya Szeged felé vezető oldalán a 90-es és a 93-as kilométerszelvények között Kecskemét térségében 2023. október 21-től várhatóan 2023. november 13-ig burkolatfelújítási munkálatokat végeznek. A burkolatfelújítás ideje alatt forgalomterelés zajlik a 89-es és a 96-os kilométerszelvényeknél található műszaki átjárók között. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.**

A munkálatok előreláthatóan 2023. október 21-én kezdődnek az érintett szakaszon. A 89-es és a 96-os kilométerszelvények között a felújítási munkálatok ideje alatt a Szeged felé tartó forgalmat ideiglenesen az előző sávba és a szemközti oldal előző sávjába terelik. 2023. október 21. és november 13. között a munkálatok miatt az M5-ös autópálya Szeged felé vezető oldalán a 91-es kilométerszelvényben található Kecskemét dél csomópont felhajtó ága is lezárásra kerül. Az autópályára történő felhajtás a 86-os kilométerszelvényben található Kecskemét nyugat csomópontnál lesz biztosítva. A munkálatok várhatóan 2023. november 13-án befejeződnek. Az érintett szakaszon 60 és 80 km/h sebességkorlátozásra kell számítani. A korlátozások a Budapest felé vezető oldal felhajtó és kihajtó ágát nem érintik.

Az aktuális forgalomkorlátozásokról és terelésekről folyamatos tájékoztatást nyújt az Útinform a [www.utinform.hu](http://www.utinform.hu) weboldalon, az AKA Zrt. a [www.aka.hu](http://www.aka.hu) honlapon és az üzemeltető A-WAY Zrt.

Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!

AKA Zrt.

**Sajtókapcsolat:**

**PResston PR**

E-mail: [info@presstonpr.hu](mailto:info@presstonpr.hu)

Terdik Adrienne ügyvezető igazgató

M: +36302576008, +36308316456

T: +3613259488